KliekClick Wenstories 1 (1)
Bangmaak stories (25)
Mini Lekker Lawwe Lagboeke (1)
Snaakse Stories (7)
Paul @ (1)
Stories van Mars (1)
Die Avonture van Rusalka, die Bosnimf (2)
Home » Bepalings en Voorwaardes
Bepalings en voorwaardes vir ​gebruikers
1. DIE TRANSAKSIE TUSSEN JOU EN KLIEKCLICK
1.1 Aankope op die Kliekclick-storiewinkel
'n Transaksie is slegs finaal nadat die totale proses vir aankope gevolg is en die betaling vir al die items deur Kiekclick ontvang is. Publikasies wat dus in jou inkopiemandjie of op jou wenslys geplaas is, maar waarvan die betaling nog nie geskied het nie, sal nie as 'n finale transaksie beskou word nie.
1.2 Kansellasie van bestellings
Kliekclick behou die reg voor om ter enige tyd 'n transaksie ten volle of gedeeltelik te kanselleer in die geval waar bedrog vermoed word, of waar die volledige bedrag vir die transaksie nie betaal is nie.
Kliekclick sal slegs verantwoordelik wees vir die terugbetaling van gelde wat reeds ontvang is en aanvaar geen ander aanspreeklikheid wat mag voortspruit uit die verwerpingsproses van 'n transaksie/aankope nie.
Jy kan enige tyd voordat die volledige transaksie uitgevoer is, die transaksie kanselleer.
Sodra die volledige bedrag verskuldig aan Kliekclick betaal is, is die transaksie finaal en kan die aankope nie meer gekanselleer word deur die Kliekclick-storiewinkel nie.
Indien jy egter die transaksie nog steeds sou wou kanselleer, moet jy 'n skrywe binne 24 uur rig aan info@kliekclick.co.za.
Jy mag ook 'n transaksie kanselleer as die goedere wat jy bestel het nie binne die raamwerk vir aflewering geskied het nie.
Elke item se prys word duidelik by die item gelys. Wanneer items in jou inkopiemandjie gelaai word, sal die pryse ook duidelik vertoon word.
Kliekclick is op hierdie stadium nog nie vir BTW geregistreer nie.
1.4 Aflaai-prosedure van jou items
Indien die gebruiker nie oor 'n e-leser beskik nie, kan die inligting oor hoe om 'n e-publikasie af te laai, gelees word by www.kliekclick.co.za.
Sodra die betaling vir die e-boek goedgekeur is, en betaling ontvang is, sal 'n epos aan die gebruiker binne 24 uur gestuur word waarop 'n skakel sal verskyn op die aankoop af te laai. Gebruiker moet asb hierdie skakel volg terug na die winkel en hul profiel toe waar die storie wat hul gekoop het afgelaai kan word.
Jy sal egter in kennis gestel word indien jou betaling, vir welke rede ookal, afgekeur is.
1.5 Beskikbaarheid van voorraad
Kliekclick sal ten alle tye onderneem om slegs produkte wat beskikbaar is op die webblad te adverteer.
Jy kan op enige van die volgende twee maniere betaal:
Bankdeposito en elektroniese fondsoorplasing (EFT)
Per kredietkaart (KliekClick beoog om in die nabye toekoms met PayFast saam te werk om hierdie opsie beskikbaar te stel)
1.6.1 Bankdeposito en elektroniese fondsoorplasing.
Indien die opsie gekies word, sal instruksies verskaf word rondom die reëls hier ter sprake:
die presiese bedrag moet ten volle oorbetaal word in die rekening wat verskaf word.
die betaling kan slegs op Kliekclick se bankrekening geïdentifiseer word indien jou verwysing duidelik verskaf word. Geen oorplasings kan vanaf 'n OTM gedoen word nie en tjekdeposito's word ook nie aanvaar nie.
indien die betaling nie binne 5 werksdae geskied nie, sal die bestelling/transaksie gekanselleer word.
1.6.2. Kredietkaartfasiliteite sal binnekort beskikbaar wees in samewerking met PayFast.
Ten tye wat die bestelling geplaas word, word die transaksiebesonderhede aan die bank gestuur en betaling word onmiddellik verhaal.
Indien goedkeuring nie van die bank verkry word nie, sal die transaksie gekanselleer word.
1.7 Rekord van verkope
'n Volledige rekord van jou aankope by Kliekclick sal gehou word vir 'n periode van 12 maande.
Gedurende hierdie tyd sal jy jou aankope kan besigtig en uitdruk.
Let wel dat dit slegs die transaksies insluit wat jy op die Kliekclick-storiewinkel vanaf 01 Augustus 2014 uitgevoer het. Dit sluit ook geen bestellings in wat jy per e-pos of op enige ander wyse by Kliekclick geplaas het nie.
2. TERUGSENDINGS- EN TERUGBETALINGSBELEID
Jy is geregtig daarop om enige item aangekoop by Kliekclick terug te stuur indien:
die verkeerde produk by jou afgelewer/aan jou gestuur word;
die produk wat jy ontvang, stukkend is of nie in 'n goeie toestand is nie;
in welke gevalle jy geregtig is op 'n volle terugbetaling en/of die vervanging van die produk.
Terugsendings moet geskied binne 5 werksdae vandat jy die produk ontvang het.
Let wel dat Kliekclick geregtig is daarop om die goedere wat teruggestuur word, te inspekteer. Indien dit gevind word dat die goedere wel nie verkeerdelik gelewer is nie en/of in 'n goeie toestand is, sal jy steeds verantwoordelik wees vir die transaksiekostes.
Indien jy geregtig is op 'n terugbetaling as gevolg van enige een van bogenoemde redes, sal so 'n terugbetaling op die volgende manier geskied:
Indien jy deur middel van ’n elektroniese fondsoorplasing en/of bankdeposito betaal het, sal die bedrag gekrediteer word teen jou Kliekclick-profiel op die Kliekclick- storiewinkel se webwerf.
Jy kan egter aanvra dat die fondse oorbetaal word in jou bankrekening vanwaar jy die betaling gedoen het.
Fondse sal nie in 'n derde party se bankrekening oorbetaal word nie.
Indien jy betaal het deur 'n kredietkaart te gebruik, sal die terugbetaling op die kredietkaart geskied.
Neem asseblief kennis dat die terugbetalingsproses tot en met 5 werksdae kan neem vir goedkeuring.
2.2 Laat lewering van produkte
Indien 'n produk nie gelewer word binne die ooreengekome afleweringstyd nie, of waar daar nie op 'n spesifieke afleweringstyd ooreengekom is nie en die bestelling nie binne 30 dae ná aankope van die produk gelewer word nie, bepaal die Wet op Elektroniese kommunikasie en transaksies dat jy die reg het om so 'n bestelling te kanselleer deur 7 dae kennis te gee aan die verkoper (Kliekclick). In so 'n geval, stuur 'n e-pos aan info@kliekclick.co.za.
Indien die produk wat aangekoop is nie meer beskikbaar is nie, moet Kliekclick jou in kennis stel daarvan en ten volle terugbetaal binne 30 dae vanaf kennisgewing.
Kliekclick is onderworpe aan die volgende regulasies en wetgewing:
die Wet op Verbruikersbeskerming 68 van 2008 met betrekking tot enige produkte wat deur deur Kliekclick se Kliekclick-storiewinkel verkoop word en
seksie 43(5) en 43(6) van die Wet op Elektroniese kommunikasie en transaksies met betrekking tot Klliekclick se betalingstelsels en sekuriteit.
Nie Kliekclick of enige van sy agente of verteenwoordigers sal verantwoordelik gehou word vir enige skade, verlies of aanspreeklikheid van enige aard wat mag ontstaan uit die onvermoë om hierdie webblad te gebruik nie.
Kliekclick kan op geen stadium waarborg lewer, geïmpliseerd of anders, dat hierdie webblad vry van foute is nie en dat die diens 100% korrek sal funksioneer sonder enige onderbrekings of foutboodskappe nie. Indien jy enige fout sou vind op die webblad, kontak Kliekclick asseblief by die volgende e-posadres info@kliekclick.co.za
Inligting, idees en opinies op hierdie webblad moet nie gesien word as professionele advies of die amptelike opinie van Kliekclick nie.
Hierdie webblad word geberg, gekontroleer en bedryf vanuit die Republiek van Suid-Afrika en is daarom onderworpe aan Suid-Afrikaanse wetgewing. Partye wat transaksies aangaan op hierdie webblad, onderwerp hulle dus ten volle aan die nie-eksklusiewe jurisdiksie van die Suid-Afrikaanse howe.
Kliekclick sal alle moontlike stappe neem om jou persoonlike inligting te beskerm. Vir die doel van hierdie klousule word "persoonlike inligting" gedefinieer volgens die Wet op die bevordering van toegang tot inligting wat afgelaai kan word by: http://us-cdn.creamermedia.co.za/assets/articles/attachments/03569_promofaccestoinfoact2.pdf
Kliekclick mag elektronies die volgende persoonlike inligting van jou inwin, bewaar en gebruik:
selfoonnommer (indien deur jou verskaf)
Kliekclick kan die inligting soos volg gebruik:
om jou te groet wanneer jy op die webblad aanland;
om jou, onderhewig aan jou toestemming, in te lig oor sake met betrekking tot die toegang en gebruik van die Kliekclick-storiewinkel se webblad;
onderhewig aan jou toestemming, spesiale aanbiedings en kompetisies van Kliekclick en/of sy vennote aan jou te stuur;
om nie-persoonlike statistiek rondom soekgewoontes, kliekpatrone en toegang tot die webblad saam te stel;
om jou identiteit te verifieer wanneer jy transaksies op Kliekclick se webblad uitvoer; en
Bogenoemde inligting word óf elektronies ingesamel deur die gebruik van cookies of word vrywillig deur jou aangebied. Jy kan die gebruik van cookies onafhanklik deur die settings op jou eie browser stel. Jy kan ook die opsie uitvoer om geen kommunikasie van Kliekclick en sy vennote te ontvang nie.
Kliekclick mag inligting oor jou versamel, inwin, bewaar, saamstel, beheer en deel, onderhewig aan die volgende voorwaardes:
Kliekclick sal nie jou persoonlike inligting bekend maak nie tensy –
die nodige wettige prosesse gevolg word.
Kliekclick mag enige inligting saamstel, gebruik en deel wat nie betrekking het op 'n spesifieke individu nie; en
Kliekclick besit en behou alle regte op nie-persoonlike statistiek wat ingewin en saamgestel word deur Kliekclick.
3.4 Inligting oor Kliekclick
Die Wet op Elektronies kommunikasie en transaksies bepaal dat wanneer goedere of dienste gelewer word deur sekere elektroniese transaksies, moet die verkoper van hierdie goedere sekere inligting rondom homself aan sy kliënte bekend maak op die webblad waar die goedere aangebied word.
Kliekclick se inligting is as volg:
Kliekclick is 'n venoorskap.
Kliekclick is hoofsaaklik 'n uitgewer boeke in elektronies en drukformaat in Afrikaans publiseer, asook boekverwanteprodukte mag verkoop.
Die adres vir die ontvangs van wettige dienste is: Maraisstraat 167, Brooklyn, Pretoria, 0001, Republiek van Suid-Afrika.
Die direkteure is M. Snyman, S.A. Buitendach, A. Nel en A. Lombaard.
Amptelike e-posadres: info@kliekclick.co.za
Hulp met bestellings
KliekClick Storiewinkel © 2018